**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 26/08/2024**

**Αριθ. Πρωτ. 16453**

**ΑΠΟΣΠΑΣΜΑ**

# Από το πρακτικό της αριθμ. 29ης /2024ΤΑΚΤΙΚΗΣ Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης** **304**

**Ανάκληση της υπ’ αριθ. 231/2024 απόφασης της Δημοτικής Επιτροπής περί «Αποδοχής χορηγίας ποσού 30.000€ από την εταιρεία Ascent Investments A.E.»**

Στη Λιβαδειά σήμερα 23η Αυγούστου 2024 ημέρα Παρασκευή και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 16066/16-08-2024 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 4 (τέσσερεις) , ήτοι:

**ΠΑΡΟΝΤΕΣ ΑΠΟΝΤΕΣ**

1. Παπαβασιλείου Αικατερίνη 1. Καραμάνης Δημήτριος (Πρόεδρος)

2. Καλλιαντάσης Χρήστος 2. Ταγκαλέγκας Ιωάννης ( τ. μέλος)

3. Αγνιάδης Παναγιώτης (προσήλθε στο 5ο ΘΗΔ)

4. Καφρίτσας Δημήτριος (αν/κό μέλος Τουμαρά Βασιλείου)

5. Μίχας Δημήτριος (Αντιπρόεδρος) Αν και είχε νόμιμα προσκληθεί

Απόντος του Προέδρου της Δημοτικής Επιτροπής , ο Αντιπρόεδρος αυτής εισηγούμενος το 3ο θέμα της ημερήσιας διάταξης έθεσε υπόψη των μελών το υπ΄αριθμ. πρωτ. 16055/16-8-2024 έγγραφο του Αυτοτελούς Τμήματος Πολιτισμού , Αθλητισμού & Τουρισμού του Δήμου Λεβαδέων, στο οποίο αναφέρονται:

*Με την υπ’ αριθμ. 231/2024 απόφαση της Δημοτικής Επιτροπής έγινε η αποδοχή της χορηγίας των τριάντα χιλιάδων ευρώ (30.000 €) συμπεριλαμβανομένου του ΦΠΑ, από την εταιρεία Ascent Investments Α.Ε. για την κάλυψη μέρους της δαπάνης προμήθειας αερουποστηριζόμενου θόλου στέγασης αθλητικών δραστηριοτήτων από το Δήμο Λεβαδεών.*

*Ο Δήμος Λεβαδέων με αίτημα του προς την εταιρεία Ascent Investments A.E. με Α.Π.: 13820/11.7.2024 ζήτησε την αλλαγή του σκοπού διάθεσης της εν λόγω χορηγίας για την κατασκευή βάσης του αεροϋποστηριζόμενου θόλου στέγασης αθλητικών εγκαταστάσεων.*

*Επίσης, η κάλυψη της δαπάνης θα πραγματοποιηθεί σύμφωνα με την παρ. 3 του άρθρου 49 του Ν. 4412/2016 στην οποία ορίζεται ότι: «Με απόφαση του αρμοδίου οργάνου (Οικονομική Επιτροπή – νυν Δημοτική Επιτροπή) μπορεί να εγκρίνεται η εκπόνηση μελέτης ή μέρους της, η παροχή τεχνικών υπηρεσιών, η εκτέλεση δημόσιου έργου ή τμήματος του από* ***ενδιαφερόμενο φυσικό ή νομικό πρόσωπο, με δαπάνη του χωρίς καμία επιβάρυνση του Δημοσίου (του Δήμου εν προκειμένω)******και να ορίζονται οι όροι με τους οποίους θα εκτελεστεί η μελέτη ή η παροχή τεχνικών υπηρεσιών ή το έργο και θα γίνει η επίβλεψη, έγκριση και παραλαβή από τις αρμόδιες υπηρεσίες****»,*

*Κατόπιν των ανωτέρω καλείται η Δημοτική Επιτροπή να ανακαλέσει την υπ’ αριθ. 231/2024 απόφασή της περί αποδοχής της χορηγίας ποσού 30.000 € συμπεριλαμβανομένου του ΦΠΑ από την εταιρεία Ascent Investments A.E. για την κάλυψη μέρους της δαπάνης προμήθειας αερουποστηριζόμενου θόλου στέγασης αθλητικών δραστηριοτήτων από το Δήμο Λεβαδεών, καθώς η κάλυψη της δαπάνης για την κατασκευή της βάσης του αεροϋποστηριζόμενου θόλου στέγασης θα πραγματοποιηθεί σύμφωνα με τις διατάξεις της παρ. 3 του άρθρου 49 του Ν. 4412/2016.*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

-Το με αριθ. πρωτ. 16055/16-8-2024 έγγραφο του Αυτοτελούς Τμήματος Πολιτισμού , Αθλητισμού & Τουρισμού του Δήμου Λεβαδέων, που είχε διανεμηθεί

-τις διατάξεις της παρ. 3 του άρθρου 49 του Ν. 4412/2016.

- Την υπ΄αριθμ. 231/2024 Απόφαση της Δημοτικής Επιτροπής (ΑΔΑ: ΨΖΙΤΩΛΗ-Ξ51)

- Την μεταξύ των μελών συζήτηση σύμφωνα με τα πρακτικά

-Την ψήφο όλων των μελών της Δημοτικής Επιτροπής , όπως αυτή διατυπώθηκε και δηλώθηκε δια ζώσης

**ΑΠΟΦΑΣΙΖΕΙ ΟΜΟΦΩΝΑ**

Ανακαλεί την υπ΄αριθμ. 231/2024 Απόφασή της (ΑΔΑ: ΨΖΙΤΩΛΗ-Ξ51) περί αποδοχής της χορηγίας ποσού 30.000 € συμπεριλαμβανομένου του ΦΠΑ από την εταιρεία Ascent Investments A.E. για την κάλυψη μέρους της δαπάνης προμήθειας αερουποστηριζόμενου θόλου στέγασης αθλητικών δραστηριοτήτων από το Δήμο Λεβαδεών, καθώς κάλυψη της δαπάνης για την κατασκευή της βάσης του αεροϋποστηριζόμενου θόλου στέγασης θα πραγματοποιηθεί σύμφωνα με τις διατάξεις της παρ. 3 του άρθρου 49 του Ν. 4412/2016.

. **Η παρούσα απόφαση πήρε αριθμό 304/2024.**

Ο ΑΝΤΙΠΡΟΕΔΡΟΣ

ΔΗΜΗΤΡΙΟΣ ΜΙΧΑΣ

ΤΑ ΜΕΛΗ

1. Παπαβασιλείου Αικατερίνη

2 Καλλιαντάσης Χρήστος

3. Καφρίτσας Δημήτριος

.

ΠΙΣΤΟ ΑΠΟΣΠΑΣΜΑ

Λιβαδειά 26 -08-2024

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ